Kuumuta ahi 215-kraadini. Määri muffini vormis 6 auku võiga ning puista peale jahu - üleliigne jahu raputa vormilt maha.  Sulata  suuremad šokolaadi tükkid koos võiga pliidil või mikrolaineahjus (NB! Et vältida kõrbemist, tasub vahepeal ka segada). Eraldi kausis sõelu kokku jahu, kakao ja sool. Kolmandas, suurimas kausis klopi munad ja muna kollane ühtlaseks. Lisa suhkur ja vispelda, kuni suhkur munasse lahustunud (u. 2 min). Õrnalt ("using a light hand") sega hulka jahu ning seejärel vähehaaval ka sulatatud šokolaad-või. Jaota tainas 6 vormi vahel ning raputa peale peenelt hakitud šokolaadipuru. Küpseta 8 min (mina küpsetasin 10 min -  vedelat osa jäi väga vähe) ning enne vormist välja tõstmist lase neil 3 minutit rahulikult seista.  Kookide juurde on kohustuslikuks kaaslaseks jäätis või vahukoor.        ***    Küpsetasin neid '08 kevade  esimesel grillipeol. Lisaks lihale, vorstidele ja grillitud juurviljadele olid menüüs ka värsked kaneelisaiad, kohupiima-vahukoore tort ja lõpuks need šokolaadi pätsid. Pole vist vaja mainidagi, et seda kõike kokku oli liiga palju. Aga õnneks olid mu sõbrad vaprad, tegid naerunäod pähe ja sõid ka minu koogikesed julgelt ära. Lausa nõnda vaprad olime, et pildi tegemine oleks äärepealt ununenud! Kuna aga Leena kõhu-maht (nagu ka kõik muu) on suhteliselt väike, sain tema seisma jäänud (täpsem oleks vist öelda  "ootama jäänud") koogikest klõpsutada.    Arvatavasti oleks kook/magustoit paremini sobinud mõne kergema söögikorra lõppu. Järgmine kord hoian neid kindlasti ka natuke lühemalt ahjus. Samuti tahaks proovida neid piima šokolaadist (eriti võiks see verisoon mõnele väiksele lapsele meeldida) või siis erinevate maitseainetega (apelsin, kirss või piparmünt...) valmistada. Tuleb vaid vapraid sõpru katsejänesteks leida!